Žiežmarių žydų senosios kapinės

Žiežmarių žydų senosios kapinės –  senosios, neveikiančios kapinės, esančios Kaišiadorių rajono savivaldybėje, Žiežmariuose.39. Kaišiadorių rajonas, Žiežmarių žydų kapinės litvakshtetls.com Priklauso žydų senųjų kapinių bei Lietuvos partizanų užkasimo vietos ir kapo kompleksui. Pasiekiamos Žiežmarių rytinėje dalyje, iš Šermukšnių ar Tulpių gatvių. Kapinės yra regioninės reikšmės memorialinis paminklas, 1996 m. jos buvo įrašytos į Kultūros vertybių registrą. 
miniatiūra|220px|left|Kapinių teritorijos fragmentas

Kapinių teritorija – nedidelė kalvelė ir jos nuolaidėjanti dalis į pietryčius, pietus ir pietvakarius. Teritorija apaugusi spygliuočiais ir lapuočiais medžiais bei krūmais. Kapinėse ilsisi Žiežmarių gyventojų palaikai. 

Nuo kada laidota šiose kapinėse, tiksliai nėra žinoma. Žydų bendruomenė Žiežmariuose gyvavo nuo XVIII amžiaus vidurio, tačiau per Antrąjį pasaulinį karą jos nariai buvo sunaikinti.Žiežmariuose rengiama talka tvarkyti žydų kapines kauno.diena.lt 1782 m. rašytiniuose šaltiniuose pirmą kartą buvo paminėtos Žiežmarių žydų kapinės.Žiežmarių žydų kapinės turizmas.kaisiadorys.lt Tuo metu čia buvo dvejos kapinės: vienos laukuose miesto pakraštyje, o antrosios – prie sinagogos, skirtos mažiems vaikams laidoti. Antrosios kapinės neišliko.

Senųjų žydų kapinių pakraštyje po Antrojo pasaulinio karo buvo užkasami nužudytų partizanų palaikai.

Senosiose kapinėse išlikę apie 40 įvairių stilių ir formų lauko akmens, betoninių antkapinių paminklų su iškaltais memorialiniais įrašais hebrajų rašmenimis. Antkapinių paminklų ir jų fragmentų išliko tik maža dalis, daugiausia jų dar stovi teritorijos pietinėje ir vakarinėje dalyje. Kiti antkapiniai paminklai susmegę į žemę.

Sovietmečiu kapinės buvo apleistos, didžioji dalis antkapinių paminklų buvo išvartyti, sudaužyti. 1991 m. kapinių teritorija aptverta metaline tvora.

 Šaltiniai 

Kategorija:Žiežmariai
Kategorija:Žydų kapinės Lietuvoje
Kategorija:Kaišiadorių rajono kapinės